Public procurement notice: Voluntary Ex Ante Transparency Notice
Published: 2016-02-19
Buyer: Pohjois-Pohjanmaan sairaanhoitopiirin kuntayhtymä
Country: FI
Contract type: Supplies
Procedure: Negotiated without a prior call for competition
CPV classification: 33140000: Medical consumables
Estimated value: 385000 EUR

Technical requirements: Verikaasuanalytiikka on kilpailutettu NordLabissa vuoden 2015 aikana. Kilpailutuksen myötä NordLab teki neljävuotisen hankintasopimuksen Mediq Oy:n kanssa koskien Instrumentation Laboratory GemPremier 4000 -verikaasuanalysaattoreista sekä niiden GemWebPlus -etähallintajärjestelmästä.
Verikaasuanalytiikkasopimuksen aikana on tarkoitus liittää kaikki NordLab:n alueen verikaasuanalysaattorit GemWeb Plus -etähallintajärjestelmään sekä levittää etähallintajärjestelmä NordLab:n kaikkiin aluelaboratorioihin. Nykyiset hoitoyksiköt ja NordLab laboratorioiden verikaasuanalysaattorit uusitaan kasettimallisilla, käyttäjähuolloiltaan yksinkertaisilla analysaattoreilla. Uuden helpompikäyttöisen verikaasujärjestelmän myötä verikaasuanalysaattoreita on tarkoitus viedä lähemmäksi potilaan hoitotilannetta eli esimerkiksi osastoja tai päivystyspoliklinikoita. Alustavien laskelmien mukaan NordLab Oulun alueen hoitoyksiköihin tullaan sijoittamaan noin 25 kpl:tta verikaasuanalysaattoria. Yhtenä keskeisimmistä osastoista on mm. lasten hoitoyksiköt ja tehohoidon yksiköt, joissa hoitohenkilökunta ottaa näytteen ja analysoi sen suoraan potilaan välittömässä läheisyydessä. Hoitohenkilökunta perehdytetään näytteenottoon sekä näytteen käsittelyyn ennen analysointia. Perinteisesti verikaasuanalytiikka on suoritettu pääasiassa laboratoriossa laboratoriohenkilökunnan suorittamana. Verikaasuanalytiikkaa on ollut osittain myös tehohoidon yhteydessä. Keskuslaboratorion suorittamana vasteajat venyvät usein liian pitkäksi ja näytettä ei voi enää analysoida näin vaarantaen potilasturvallisuutta. Vasteajat on saatava mahdollisimman lyhyeksi.
Verikaasuanalytiikassa keskeisin laadullinen elementti on preanalytiikka eli näytteen käsittely ennen varsinaista verikaasuanalyysiä. Näytteenottotapahtumassa näyte aspiroidaan tai aspiroituu verikaasuruiskuun. Välittömästi näytteenottotapahtuman jälkeen tulee ruisku sekoittaa hyvin ja huolellisesti niin ettei mahdollisia mikrohyytymiä pääse muodostumaan.
Perinteisesti verikaasuruiskuissa näytteen sekoittaminen tapahtuu manuaalisesti käsien välissä. Tämä toimintatapa tulee tehdä huolellisesti ja tarpeeksi pitkään, jotta näytteen laatu ei kärsi.
Markkinoilla on vain yksi valmistaja Radiometer Diagnostics, jolta löytyy kuulallinen verikaasuruisku (SafePICO) ja siihen liittyvä sekoittaja. Itse ruiskun sisään on integroituna sekoitusta edistävä kullalla pinnoitettu kuula sekä paperiin imeytetty hepariini. Ruiskun kuulan sekä ulkoisen sekoittajan avulla näyte saadaan helposti sekoitettua ja estettyä tai vähennettyä mahdolliset preanalytiikkaan liittyviä virheitä (Grenashe & Parker 2006). Näytteen laadulliset ominaisuudet kuten mahdolliset hemolysoitumiset, jotka osaltaan voivat heikentää näytteen laatua tai tuloksen luotettavuutta on testattu ja niistä on julkaistuja kolmannen osapuolen tekemää dokumentaatiota (Benoit & Paul 2009). Kansallisella tasolla ruiskun toimivuutta verikaasuanalytiikassa on myös testattu (Merjokari & Stolpe 2008). Oleellista on, että ruiskun avulla pystytään vähentämään preanalytiikkaan liittyviä virheitä sekä lyhentämään vasteaikaa, millä on selkeä vaikutus potilasturvallisuuteen. Kuulallisella ruiskulla näytteen sekoittaminen on huomattavasti nopeampaa ja varsinkin tehohoitojen yksiköissä ja lasten hoitoyksiköissä on oleellista, että hoitohenkilökunta poistuu mahdollisimman vähän potilaan viereltä. Tällöin verikaasuruiskujen sekoittamiseen käytettävän ajan tulee olla mahdollisimman lyhyt.
Hankinta toteutetaan kokonaishankintana eli kaikkien tarvittavien tuotteiden tulee olla samalta valmistajalta. Ei muita toimittajavaihtoehtoja markkinoilla, joilta löytyy kuulallinen sekoitusjärjestelmällä oleva ruisku ja niitä varten oleva sekoittaja sekä pienempi ruisku (0,3 – 1,5 ml), jossa hepariini on imeytettynä paperiin.
Verikaasuruiskujen hankintakauden pituus myötäilee vuonna 2015 hankittua verikaasuanalytiikkaa (TP 492 Ammattikäyttöön tarkoitetut verikaasuanalysaattorit, niissä käytettävät reagenssit, kontrollit ja tarvikkeet sekä verikaasuanalytiikan etähallintajärjestelmä).
Asiantuntijoina hankinnassa NordLab johtava kemisti, dosentti Pirjo Hedberg sekä sairaalakemisti Tiina Lehto.
— Saija Merjokari & Sandy Stolpe (2008) Uudenlaisen ruiskun soveltuvuus napaveren HE-Tase näytteenottoon. Kehittämistehtävän raportti. Metropolia ammattikorkeakoulu 22.12.2008.
— Benoit MO, Paul JL (2009) Evaluation and advantages of an automatic magnetic mixing of syringes integrated to a whole blood gas analyser. Scand J Clin Lab Invest. 2009;69(5):628-32. doi: 10.1080/00365510902914073.
— Grenache DG1, Parker C (2007) Integrated and automatic mixing of whole blood: an evaluation of a novel blood gas analyzer. Clin Chim Acta. 2007 Jan;375(1-2):153-7. Epub 2006 Jul 7.
Huom: Ilmoituksen lisätiedot löytyvät Tarjouspalvelu.fi -toimittajaportaalista. Myös tarjouksen/osallistumishakemuksen lähetys tehdään tätä kautta. Suoran linkin ilmoituksen lisätietoihin löydät tästä Hilma-ilmoituksesta: https://tarjouspalvelu.fi/ppshp/?id=53393&tpk=04520151-a5f1-411c-b4cd-354600466662